Στην αγορά 110 νοσοκομειακών κλινών και monitors για την ενίσχυση των Μονάδων Εντατικής Θεραπείας των ελληνικών νοσοκομείων, προχώρησε o Όμιλος ΟΤΕ, στο πλαίσιο της προσφοράς 2 εκατ. ευρώ με σκοπό την ενίσχυση της εθνικής προσπάθειας για την αντιμετώπιση της πανδημίας του covid-19.

Η παράδοση των 110 κλινών, τύπου 3303-6, και των ισάριθμων monitors, τύπου Elite V8, συνολικής αξίας €1.540.000, θα ξεκινήσει από τις 15 Απριλίου. Την αξιοποίηση του εξοπλισμού θα συντονίσει το Υπουργείο Υγείας, ανάλογα με τις ανάγκες των ελληνικών νοσοκομείων σε όλη την επικράτεια. Ο Όμιλος ΟΤΕ έχει ήδη διαθέσει 24 αναπνευστήρες, αξίας €275.760, πολλοί εκ των οποίων έχουν ήδη τεθεί στην υπηρεσία του Γενικού Νοσοκομείου Θεσσαλονίκης "Γεώργιος Παπανικολάου" και του Θριάσιου Γενικού Νοσοκομείου Ελευσίνας.

Ο Όμιλος ΟΤΕ θα προχωρήσει στην αγορά και πρόσθετου ιατρικού εξοπλισμού μέχρι το συνολικό ποσό των 2 εκατ. ευρώ, πάντα σε συνεννόηση με το συντονιστικό τμήμα του Υπουργείου Υγείας και σύμφωνα με τις ανάγκες των νοσοκομείων.